
O Volapükaflens Valöpo! 


Pron Volapüka binon nitedik. Pluamanum tonatas dalabons proni fa 
valikans pezepölj, ab sis revid dokana de Jong, tonats ömik jinons dalabön 
proni votik. Tonats at binons : ce, je, se, ze e xe, kelas pron, ma om, söton 
binön nevögiks, sevabo nejapiks. Sagolös seti : „Julans se zif Cilänik dunong 
xamis” sodas tonats pedislienüköls binons nevögiks, nejapiks. Ab pron at no 
binon pron ela Schleyer. Om ävälom tonatis vögik, ko tonods japik. Mutob 
koefön, das difs vü pron vögik e pron nevögik no binons gretiks; pron votik 
tonatas at no neleton suemi fraseodas at, ab binos bisarikün. 


Sevob gudiko, das dokan de Jong ästunidon eli Schleyer vemo, ed 
erevidom patis ömik Volapüka rigik, kels, cedü kadämans ün tim et, no 
äbinons gudiks; ab pron-li? Kikodo ävilom-li votükën proni tonatas at? 
Äcedom-li, das tonats nevögik äbinons gudikums, ka tonats vögik? Äcedom- 
li, das tonats nevögik äbinons bevünetikums? Jenöfo su pads Gramata 
Volapüka, id ejonom pronis japik sevabo : vögik) tonatas ot. Jinos, das do 
om it äbuükom tonatis nevögik (sevabo : nejapik), egevom Volapükaflenes 
däli ad pronön tonatis at u vögiko, u nevögiko (sevabo: modü nejapik u 
japik). 


Kins binons-li buäds e nebuäds pronas tel? Cedob, das tonats nevögik 
binons, ko pläams ömik, tonods bevünetikum, ab das tonats vögik binons 
kleilikums. Ab pron nonik binon nendöfik. Samo, vöd : Si! (ko el se japik) 
binon kleilikum, äsi vóds : studan, cil, spidik, stom, e fümob, das okanoy 
tuvön samis votik. Ab binos-li dälovik ad gebön tonodis difik tonatas lul at 
ven kleil flagedon osi? Cedob, das si! binos dälovik. Äsä sagoy: No kanoy 
kotenükön alikanis alna, ab kanoy ga kotenükön pluamanumanis pö naeds 
mödikün ! Z 


Valikosi Gudikün Oles ed Olikanes f / A 

MEIB 
(fa hiel Frank Roger) 


Hiel Jeffrey äslürfom tiedi, äseitom bovüli ini disbovedil ed älailogedon 
foi ok. Isenälom, das bosil islifädon se mem oka. Ab kis-li? 


„Stebedolöd sekuni,” ätikom. No ipreparom-li bosili ad jenots 
somik? 


Isüenikom sunàdo dö bos - poks oka! Tikamagot gudik ad 
sukön da poks okik. Balido blit, poso jit e fino yäk. Lesi! ekö on! 
Penet, su kel ipenädom vifiko penäti. Muton binön veütikosi, voto no 
ipenomöv osi. 


Nu lünät oma, kiópo binon-li? No äkanom memön, kiöpo 
iseitom oni. Äsukom da poks oka dönu, ab vaniko. Ba in layet püpita- 
li? Ba su tab in kvisinöp-li? 


Imutom sukön dü tim ömik ad tuvön lünäti oka. (Iseitom oni, jenöfo, in 
banacem), e, peseadöl dönu su kovenastul oka, äsäkom oki, kikodo 
iblinom oni. No äreidom delagasedi-li? Seko kikodo oneodom lünäti? 
Äseitom oni ini lünàtiàr, älüikom lü bovül tieda, ed älogom peneti flanü 
bovül. 


Äbinos-li utosi? Äsetirom lünäti dónu, àlenükom oni ad reidón peneti. 
Äbinon penät omik : PRÜDÖ! MEM OLA NO JÄFIDON ÀS BÜO, 
äsagon vödem. DUNOLÖD PENETIS DINAS VEÜTIKÚN E 
MEMOLÖD, KIÖPO ESEITOL ONIS. ATOS OYUFOS OLI AD 
NOGANÜKÖN DELIS OLA. BLINOLÖD Al PENI Ä PÄMI. ATS 
OBINONS FRUTIKÜNS OLE ANU, DAS BINOL SOALIK. NO 
LEADOLÖD MEMI NEGUDIK OLA SÄKURADÜKÖN OLI. 


Änutom suemoviko ed äpedom peneti ini pok dönu. Äbinos 
veratik, das äsufom säkädis tefü mem okik, ed anu, pos dead 
jiela Margaret, ämutom noganükön delis oka gudiküno. Sötom 
lüdón ta mem negudik oka, e no yilidön lo on. Penet somik 
äbinon tikamagot legudik. 

Ab kim imobom tikamagoti at dönu? Ämeditom dü timüls ömik, täno 
ifinükom ad drinön tiedi oka, ed istutom len kovenastul. 


Lif oma no äbinon so lügik, igo if äsenälom jeikiko soalöfik nen jimatan. 
Ibinons matans sis . . . sis yels liomödotik-li? Iflonükom flomi äsä 
isteifülom ad memön deadadeli ofa. No äbinon bü lunüp, no-li? 
Älogom dönu logodi ofik fo logàl, ab no äkanom memön nemi ofa anu. 
llemufükom kapi. Lio äbinos-li mögik, das iglëómom nemi jimatana? 
Klüliko mem oma äfibikon. 





„Stebedolöd sekuni,” ätikom. No ituvom-li metodi ad bejäfön säkädi 
et? Istienikom sunädo dö tikamagot — poks oka! Kikodo no sukomös- 
li da poks oka? Isukom dönu ed ituvom peni ä pämi. Nu, zeili kion 
dünons-la dins at? No äkösömikom ad penön penetis, vo-li? Fovo, 
kine osedom-li penetis somik? 


Äseitom peni ä pämi flanü bovül oka, ästeifülom ad säntretön tiki tefü 
säkäd, kel äböladon omi. Nu, kis äbinon-li säkäd dönu? „No memob,” 
ätikom. ,Niludob, das mem oba no jäfidon äs büo. Äbalädikom fino, 
das no dabinos mödikosi dunovik in tef at, vo-li? . . . 


M He Re 9 M 9 R l R e 
OKIÄL 


Ün del seimik äspatob da zif, 

E sunädo elogob mani brietik. 
Ämaleditom vali tefü lif. 

Enilikom lü balan flenas vietik; 
Eprimikom ad flapón omi me rif. 

Ed ob-li? Enepubob ga de glif ! 

. + + Neai töbolöd töbi, jüs töb tóbon oli ! 


Ün del fe nog bal äspatob da zif, 

Man yunik äkidom jimatani jónik. 

Ekö himatan! e ya sekü tif, 

Erónom lü atan — sek negönik ! 
Etatakom yunani me neif. 

Ed ob-li? Enepubob ga de glif ! 

. . - Neai tóbolód töbi, jüs töb tóbon oli ! 

PÜK VÖNIK DÖNULIFÜKÖL 
(fa hiel Adrian Pilgrim) 





Män ti ideadon, ven äsludoy ad dönulifükön oni. Ab disin 
at, äplöpon-li jenöfo? 


Ekö jenöfots tel dö Mäneän, kelis belödans mödik Reigäna 
Pebalöl no sevons: 


(1) Mäneän, kel seaton vü Linglän e Lireyän, no binon, e neai 
äbinon, dil Reigäna Pebalöl. 


(2) Mäneän dalabon püki lönik, sevabo: el gaelg u gailck, keli, 
ün tim obas, steifüloy ad dönulifükön. 


In tef at, vilob bejäfön kläni publügik telid in yeged oba. 


Män pelisedon as gael lofüdik, e binon suemovik spikanefe 
gaela Skotänik pö daliled balid (ab, kodü lotograf bisarik ona, no 
binon suemovik pö loged balid) Jenöfo päditon ya dü tumyel 
deglulid de gael Skotänik. Pos yel 1800 no plu äbinon pük 
pluamanuma pöpa Mäneäna sekü daglof Linglänapüka kodü nütev 
e törim. 


Pöpinümäds sökaleodik jonons smalükami spikanas mäna 
dü yeltum pasetik: 


4.419 (1901); 2.382 (1911); 896 (1921); 531 (1931); 355 (1951); 165 (1961) 


Ya ün yel 1946 ädabinons te mens teldeg, kela pük balid äbinon män; retans 
ilärnons oni as pük foginik dub tidodems cifo. Ün yel 1955, äretons mälans, 
ab lätikünan, nemü Ned Maddrell, ädeadom ün yel 1974 bäldotü lifayels 
züldegvel. Pos yel at, ma kadämans, män binon calöfiko deadik. 





Too pük jenöfo älifon e pägebon, bi pitidon büo fa spikans 
lomänik namete lanälanas, e poso pätidon in tidodems soarik äsi 
dub kosäd pösodik. 


Pos lüköm oba Mäneäne ün yel 1972 de Linglän, päprivilegob ad 
getön tidami pösodik mäna, bi, dü yels tel, ilabob pöti mu göniki ad lödön 
domü flen, kel äbinon vödabukapenotel mäna, äsi spikan skilöfik püka ot. As 
yunan ilärnom kosädapüki de spikans lomänik ömik. Poso id ob äkanob, dü 
yels deg, lovestürön noli oba mäna flenes e studagrupes ömik julanas. Sek 
steifülas somik äbinon fe prodädik: Pöpinumäd yela 1991 äjonon pluikami 
japik menas (sevabo: 741), kels äkanons reidön, penön u spikön mäni; e pos 
yels deg fovik, num äbinon 1.689. 


Primo dail Mäneänik äsevälöfon mufi at pöpik, ab no äkuradükon oni, 
bi ädredon splodi senäla netimik. Limans ömik daila nisulik (nemü el 
‘Tynwald’) äkofons ed ätaons oni. 


Föd fümälik tefü män äjenon ye ün yel 1985; dail päsüadükon ad 
zepön mobi limana, kel ya ilärnom mäni, ad födön gebi püka suviküno. 
Klimat bolitik seko äcenon, e lüäl calöfik no plu älelogon födi mäna as bisar 
riskädik, ab buikumo as pöti gudik ad pleidäl. 


Sek jenöfik atosa äbinon geb mäna pö publügöp: ad notodön nemis 
ministeras e räyunas dailik, i su peneds calöfik onas, su vegijonians, in nuns, in 
radionaprograms, e ret. Dail id istiton konsälalefi smalik calöfik (pävüdob id 
ob ad dünön us as sekretan), ad nomükön gebi püka e ad jafön notodotis ä 
vödis nuliks. So äprogedon män boso föfio. 


Ün yel 1990 Dugälaministeranef ävestigon mögi ad nüdugön juli pro 
cils, kióp tidam lölik pödunon medü män, e tikamagot somik päfölon pos yels 
tel, Otüpo dail id äcälodon „födan” primik mäna ad jenöfükön primäti at e ad 
kontrolön oni. Jul ämaifikom ko namet julanas yunik, kela pluamanum 
äspikon mäni nonik. Ün tim at, num julanas binon plu ka foldeg, e tikamagot 
ad maifükön juli telid suno päbespikon kodü spad pemiedüköl presenik. Ye 
julans no nog dalabons pöti gudik ad fövön dugäli onas dub män in juls 
geilikum, do juls ömik lofons tidodems nemütik, e mögos ad dunön xami 
mänik lätikün bäldotü lifayelas degjöl. 


Kanoy-li seko lelogón dönulifükami at mäna as plöp lölöfik? 
Klülabiko ced oba binon no! - buikumo as plöp pemiedüköl. Nen vätälön 
statitis teorodik pöpinumädas, dinäds jenöfik jonons, das num spikanas 
skilöfik binon ai neplu ka tum, igo if mens numü tums ömik sevons fraseodis 
mödik mäno. Ba laboy magädi, das num spikanas mäna epluikon. Id ob 

cedob, das in valem nivod nola mànik binon gudikum, ka bü yels 
kildeg. Bi studans daülik no plu nitedälons dö reid biba mänik (kel 
blibon ai fon gudik gramata e geba pükalönik) as dil säsantik 
studas, no dabinons mens so mödiks, kels kanons penön püki bai 
stül legik, kel lofon bib. Liedo geboy püka sütas, pük mu stabik, kel 
jonon fluni Linglänapüka, kel dareigon adelo in ti sfer valik. 


Tefü tidam mänik in juls, koefob, das älejekob kodü nivod 
lövik lenola püka bevü pluamanum tidanas, kelas geb mäna 
kipädon suvo pükalönis tumödik Linglänapüka äsi pölis gramatik, 
kobü vödastok nesaidik, e zuo nelabi sinifadifülas stabik. 


Bi komotanef no dabinon su nisul, kel gebon mäni as pük 
aldelik oka, pük fa tidans pegeböl vedon itjäfidiko nom pükik 
studanas yunik - nom, kel binon pöfälik e defik. Fovo, in juls 
geilikum, eküpedoy, das studans, kels elärnons medü män in jul 
balid, no dalabons nivodi kotenik Linglänapüka - e nek kanon noön 
veüti Linglänapüka in valem, e cifo us, kiöp lenol ona binon buam 
levemik if viloy labön vobi äsi lifi plöpik. 


Vütimo dunamod bolitik reigöl in Mäneän flagedon, das ceds 
todik (äs ceds oba) no panotodons, nemuiko in maketaplad. Ab 
büologob, e dredob, das stad jenöfik tefü dönulifükam tidama medü 
män posevedükon fütüro, ün del seimik, lo publüg pesäspetüköl. 
Te spelob, das negitedob in tef at. 


(Tradutod fa Kadäman R. Midgley, ko däl lautana) 
e e° è> > >o o o o o o 


KAT OBA MÄNEÄNIK 


Dalabob kati Mäneänik. 
Efe nim at binon mu nänik. 
No labon göbi, 
So plakon töbi 
Ad pleidön dö lim stäänik. 

DÓ TRADUTOD GUDIK 
(fa hiel Brian R.Bishop) 


Redakan obsik dajonom kleiliko plaki mödik oka in lekan tradutama, 
ven ebepenom metodi frutik oka su pad balid gaseda Mayula. Too, se 
plak oba in literat ed in kaenav, vipobóv, if dalob, läükön dini nog bali in 
zàn, po pün telid, | votükón vódi bal in pün kilid. 


Ekö: 

Telido läükiko, meikob magodi tikälik ü tikamagodi dub sens valik 
Kigo penob tradutodi balid oba tikodemas . . . . 

Cedü ob, binos ai veütikün ad tradutön, no vödis, ab sinifis, gebön 


fomäli; logón, no tonatemis, ab dinis it. Atos i binos kik nätäpretama. 
Tradutod e nätäpretod mutons vedön e jinön vobot rigik. 





Redakan küpetom: 


Verato pün balid fa el Brian pemoböl söton sökön vódis oba: Steifülob 
ad tuvön sinifi verätik vódas e fraseodas. Sekü steifüls at, meikoy 
pianiko magodi tikälik vödema. Atos binos veütikün, voto ogeboy 
sinifis balugik vödas in vödabuk, kels suvo no notodons sinifis 
pedesiröl. Miniludolös sinifis vódas ömik in vödabuk - suvo binons 
flens dobik! Do penob namo tradutodi balid vifiko, mutob koefön, das 
meditob mödo fo nünöm. Kod atosa binon, das vóds u fraseods 
binons fasilikums ad votükön medü nünóm. Dareidob tradutodi oba 
anikna, e binos nesuvik, das no votükob u làükob vödis. Ai in 
pódaglun jäfidons magods tikälik. Lätikna reidob laodiko yegedi 
petradutöl, bi somo kanob vätälön va ritmut gudiko flumon. 


k k *K kkk 
SOI SAGOM. .. 


Studans vönik ästudoms ad menodën okis; studans adelik studoms ad pastunidön fa 
votikans. 

DIV REGA SALOMON (6) 





Al, Soa 
f SN Hobub äleroron 1ñtikna ed 
aa äbleibon seatön nenmufo 






















SEN Vabi vetik mutobs lüvön, 


NSS osl! Osteifülob ad 
? tuvün fledapolans / 
Z in vilag 





kils edeadons sekü 
fid yeba venenik, | 
bal pesleiton fa Icon, 








“Telna reinüp ekëmon 
ini län sis man labü 









Skar! Äbinom fümo el George Curtis! El Quatermain no sufädom ad bespikön 
lunüpo suämi nunas tefik ko cifil. Seko begom ome nunis müdikum, äsä šspelom cifil. 








